18/08/2011 | Administración LocalMunicipal
A Pobra do Caramiñal
Aprobación definitiva do Regulamento de uso do local de ensaio do Concello da Pobra do Caramiñal

Aprobado inicialmente polo Pleno deste Concello na sesión ordinaria celebrada o día 31 de marzo de 2011 o Regulamento de uso do local de ensaio do Concello de A Pobra do Caramiñal, sometido a información pública por un período de trinta días mediante anuncio publicado no BOP de 18 de abril de 2011, resoltas as reclamación presentadas durante dito periodo e aprobado defmitivamente polo Pleno en sesión ordinaria celebrada o día 28 de xullo de 2011, publícase a efectos da súa entrada en vigor, unha vez transcorrido o prazo previsto no art.65.2 da Lei 7/1985, de 2 de abril, Reguladora das Bases de Réxime Local. As presentes normas teñen por obxecto establecer as condicións de uso da instalación e do material do Local Municipal de Ensaio para a mocidade do Concello da Pobra do Caramiñal. O Departamento de Xuventude deste Concello pon a disposición dos grupos musicais deste Concello, unha instalación con equipamento municipal ubicada no Lugar do Camiño Ancho, n° 6. Fomentar a práctica musical dos mozos/as da Pobra do Caramiñal dotándoos dos recursos profesionais e técnicos necesarios. - Contribuír a unha maior formación musical e técnica dos grupos que fan uso deste equipamento, mediante o deseño de accións formativas relacionadas con esta disciplina. - Crear unha plataforma de encontro da mocidade para o intercambio de experiencias musicais. - Organizar eventos que sirvan para fortalecer entre a mocidade a conciencia de seu, e difundir entre a cidadanía os aspectos positivos de cultura musical da xente nova. - Promover un ocio xuvenil máis creativo e menos consumista, ampliando a oferta de actividades e facilitando a súa accesibilidade para o sector xuvenil. Poderán presentar solicitudes para o uso dos citados locais, aquelas persoas que en representación dun colectivo musical, con membros empadroados neste concello, o músicos a título individual (solistas), precisen dun local para realizar os seus ensaios. As solicitudes presentaranse en instancia formalizada a recoller no Departamento Xuventude da Pobra perante o Rexistro Xeral do Concello da Pobra do Caramiñal. a) Priorizaranse as solicitudes de reserva mensual de 8 horas ( 2 horas a semana) do equipamento. No caso de necesitarse máis tempo, poderán solicitar por escrito ante o Departamento de Xuventude ampliación do horario e o uso puntual das instalacións. b) O equipamento acollerá aos solistas (empadroados no Concello) e grupos con membros empadroados no Concello da Pobra do Caramiñal (consideraranse grupos deste Concello, os que máis do 75% dos seus compoñentes sexan da Pobra ou estean inscritos no rexistro municipal como agrupación do Concello). c) Mensualmente revisárense os horarios e no caso de ser necesario, reestructurarase o calendario en función de novas solicitudes e dos horarios dispoñible. d) Entregaranse ás persoas solicitantes unha autorización do uso das instalacións indicadas, na que figurará o nome do solicitante, o seu DNI, relación de membros que compoñen o grupo, e os días e horas nas que está autorizado ao uso dos locais e sala a utilizar. a) Para ter acceso á instalación no horario establecido, o músico solista o a persoa representante do grupo deberá ter dispoñible o documento de autorización a que se refire o apartado (d) do artigo anterior, e dirixirase ao responsable do local de ensaio, quen lle facilitará as chaves de acceso ás instalación asignadas, e rexistrará a súa entrada e saída nun parte de asistencia. A non presentación deste documento, invalidará a autorización para o uso do local. A primeira visita ás instalación será realizada coa supervisión de responsables do Departamento de Xuventude, co obxecto de facilitar o acceso ás instalacións e a correspondente presentación do persoal responsable. b) O uso da instalación implicará a aceptación das normas básicas que se achegarán. c) Antes do inicio de cada sesión de ensaio, comprobarase o estado do local e do material, notificando calquera desperfecto mediante o parte de incidencias de obrigatorio cumprimento. O responsable asignado deberá poñelo en coñecemento do Departamento de Xuventude a maior brevidade posible, deixando constancia escrita. d) Cada solicitante responsabilizarase da limpeza básica das instalacións que se lle autorice a usar, debendo deixar os locais nas mesmas condicións de limpeza nas que estaba á súa chegada. Logo da concesión da solicitude e antes de comezar a empregar as instalacións o músico solista o a agrupación debe aboar en concepto de fianza 30 € por compoñente do grupo. Esta fianza seralle devolta íntegramente ( no caso de que a agrupación non fose responsable de ningún desperfecto) ó remate da temporada concedida. (a) Acudir ao local de ensaio o día e hora na que se lle autorizou: - Respectar os horarios e salas asignadas: non se permitirá o acceso ás instalacións dos usuarios que cheguen media hora mais tarde da hora asignada. - Todos os grupos teñen a obriga de dirixirse ao persoal responsable do Departamento de Xuventude co fin de cubrir o parte de asistencia, de entradas e saídas das instalacións. - En caso de non utilización do local en catro ocasión consecutivas ou en seis trimestrais, sen xustificación, procederase á baixa automática do uso deste equipamento. - Só poderán acceder ás instalacións as persoas autorizadas e os membros do grupo. Queda prohibido o acceso ás instalacións de persoas aneas, podéndose autorizar o seu acceso en casos puntuais, previa comunicación e autorización do Departamento de Xuventude. (b) Boas prácticas das instalacións e do material - Cada representante do grupo asume a responsabilidade de comunicar ao persoal responsable, todas aquelas deficiencias que considere de interese respecto do estado da sala, limpeza, materiais, entre outrós servizos para o que se facilitará un parte de incidencias. - Queda terminantemente prohibido trasladar material dunha sala a outra. - Unha vez rematado o ensaio, o local e o material debe quedar recollido para o seu uso polo seguinte grupo. Prégase extremar o coidado na manipulación do material e do cableado, quedando todo desconectado da rede eléctrica. - No caso de producirse danos por neglixencia ou mala fe, o grupo de que se trate a través do seu representante, deberá repoñer íntegramente o danado ou aboar o importe íntegro da súa reposición. - O Departamento de Xuventude poderá deseñar diferentes accións formativas que incidan na mellora do uso das instalacións, instrumentos e recursos técnicos cos que tonta os locais. Neste caso, cada grupo terá o compromiso de designar a un representante que participará nestas accións formativas, se fose o caso. (c) Limpeza básica das instalacións: - Deberanse deixar os locais nas mesmas condicións de limpeza nas que estaba á súa chegada. - Non se permite fumar, consumir bebidas alcohólicas ou comer nos espazos habilitados para o ensaio. (d) Asistir ás xuntanzas de coordinación e de seguimento que se convoquen dende o Departamento de Xuventude, así como ás diferentes accións formativas que con caracter obrigatorio se programen (e) Facilitar ao Departamento de Xuventude toda a información sobre o grupo, traballo realizado e calquera outro dato de interese. Esta información poderá ser utilizada na difusión deste equipamento municipal (f) Facer como mínimo unha actuación ao ano, de acordo coa programación do Departamento de Xuventude, con obxecto de promover o equipamento e dalos a coñocer en público. Non se poderá cobrar entrada sen autorización expresa do Concello da Pobra do Caramiñal. Si se autoriza, o prezo da mesma será pactado entre o músico o grupo/s correspondente/s e o propio Concello. (g) Este equipamento poderá acoller aquelas iniciativas ( concertos, presentacións de traballos, gravacións, encontros) que se acorden oportunamente e sempre previa autorización do Departamento de Xuventude do Concello da Pobra do Caramiñal. O incumprimento das obrigas establecidas oeste regulamento darán lugar á perda do dereito ao uso e disfrute das instalacións e dos materiais durante un período dun ano. Sen prexuízo das responsabilidades a que dea lugar a normativa vixente. En A Pobra do Caramiñal, a 2 de agosto de 2011 O Alcalde en funcións (Delegación realizada mediante Resolución de Alcaldía de data 29 de xullo de 2011) Fdo. Manuel Fontao Lampón